Ջահակիր (թերթ, Կահիրե)

«Ջահակիր», գրական, հասարակական շաբաթաթերթ։ Առաջին անգամ լույս է տեսել 1948 թվականին, Կահիրեում։ 1963 թվականից՝ հնչակյան կուսակցության հրատարակություն։

Խմբագիրներ 
Խմբագիրներ՝ Հ․ ժամկոչյան, Ա․ Տատրյան, Ս․Պալայան (1963), Ա Մովսեսյան։ Ներկայումս թերթի խմբագիրն եւ տնօրենն ` Մարտիրոս Պալայանը, իսկ խմբագրական խորհրդատուն` Հայկ Ավագյանը։ 

Թերթը նկատելի ավանդ ունի Հայաստանի գիտության ու մշակույթի ձեռքբերումները լուսաբանելու գործում։ Ծանոթացնում է սփյուռքի հայ կենտրոնների հասարակական-մշակութային կյանքին, մեծ տեղ հատկացնում նշանավոր արվեստագետներին, երգիչներին ու գրողներին։ Լուսաբանում է նաև միջազգային իրադարձությունները։

Շաբաթաթերթի գրական բաժնում տեղ են գտել արևմտահայ, սփյուռքի և հայրենիքի ու դասական գրողների գործեր։ Ունեցել է «Մարզական-երիտասարդական» և «Անահիտ» (կանանց համար) ամսօրյա հավելվածներ, "Ծիծեռնակ" երաժշտական հավելվածը (2001-2008 թթ., խմբագիր՝ Հայկ Ավագյան)։

Ծանոթագրություններ

Արտաքին հղումներ 
 Թերթի էլեկտրոնային հավաքածուն

Եգիպտոսի հայկական շաբաթաթերթեր
Հայկական գրական պարբերականներ
Հայկական հասարակական պարբերականներ
Հայկական մշակութային պարբերականներ
Սոցիալ-դեմոկրատ Հնչակյան կուսակցություն